Újtikos Községi Önkormányzat Polgármesterétől

4096 Újtikos, Arany János u. 12.sz.; Telefon;52/391-960;E-mail:ujtikos@gmail.com
Előterjesztés
az alpolgármester megválasztására, tiszteletdíjnak megállapítására
Tisztelt Képviselő-testület!

A Magyarország helyi önkormányzataikról szóló 2011. évi CLXXXIX. törvény (a továbbiakban: Mötv.) 43. § (3) bekezdése szerint a képviselő-testület az alakuló vagy az azt követő ülésen e törvény szabályai szerint megalkotja, vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.
I./ A Mötv. 74. § (1) bekezdése szerint a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

 A 75.§ (2) bekezdés alapján azon alpolgármester, akit nem a képviselő-testület tagjai közül választottak, nem tagja a képviselő-testületnek, a polgármestert a képviselő-testület elnökeként nem helyettesítheti, de a képviselő-testület ülésein tanácskozási joggal részt vehet. A nem a képviselő-testület tagjai közül választott alpolgármester jogállására egyebekben a képviselő-testület tagjai közül választott alpolgármesterre vonatkozó szabályokat kell alkalmazni.
 A jelenleg hatályos Újtikos Községi Önkormányzata Szervezeti és Működési Szabályzatáról szóló 7/2011. (IIII. 31.) Önkormányzati Rendelet 46. § -a szerint a Képviselő-testület tagjai közül egy fő alpolgármestert választ.  Az alpolgármester társadalmi megbízatásban látja el feladatait.   Az alpolgármester konkrét feladatainak meghatározása a közöttük lévő munkamegosztás kialakítása, a helyettesítés sorrendjének kimunkálása, a polgármester feladata.

Tekintettel arra, hogy az alpolgármester választása titkos szavazással történik, javaslom, hogy a képviselő-testület a titkos szavazás lebonyolítására válasszon háromtagú szavazatszámláló bizottságot.

II./ A Mötv 43. § (3) bekezdése alapján a képviselő-testület a polgármester előterjesztése alapján megválasztja az alpolgármestert, dönt illetményéről, tiszteletdíjáról.

A Mötv. 71. § (2) bekezdése meghatározza a polgármesteri illetmény alapját, amelynek összege megegyezik a helyettes államtitkár közszolgálati tisztviselőkről szóló törvényben meghatározott alapilletményéből, illetménykiegészítéséből, vezetői illetménypótlékából álló illetményének összegével.

Ugyanezen § (4) bekezdés b) pontja akként rendelkezik, hogy az 501–1500 fő lakosságszámú település polgármestere esetében polgármester illetménye a 71. § (2) bekezdés meghatározott összeg 40 %-a. E számítási módszer alapján Újtikos község főállású polgármesterének illetménye 299.160 Ft/hó. 

A fenti § (5) bekezdése szerint a társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult (149.580 Ft/hó), melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.
A Mötv 80. §-a szabályozza az alpolgármesterek tiszteletdíjára vonatkozó szabályokat.  E § (2) bekezdése alapján a társadalmi megbízatású alpolgármester tiszteletdíját a képviselő-testület a társadalmi megbízatású polgármester tiszteletdíja 70–90%-a közötti összegben állapítja meg, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.
A megválasztandó alpolgármester tiszteletdíját összegszerűen kell a testületnek megállapítania. A fenti szabályokat figyelembe véve Újtikos községben az alpolgármester tiszteletdíja 104.706 Ft/hó - 134.622 Ft/hó közötti összegben állapítható meg. 

Az alpolgármester személyére az alakuló ülésen szóban teszek javaslatot.

  A fentiek alapján előterjesztem az alábbi 
             Határozati javaslat-ot
Újtikos Községi Önkormányzat
Képviselő-testületének 

……/2014. (…………...) számú határozata

I./ Újtikos Község Önkormányzata Képviselő-testülete az alpolgármester megválasztása érdekében tartandó titkos szavazás lebonyolítására 3 tagú szavazatszámláló bizottságot hoz létre, s a bizottság

elnökének
                          képviselőt,

tagjának
 
               és
  képviselőket  megválasztja.

A képviselő-testület felkéri a bizottságot, hogy az alpolgármester választásával kapcsolatos titkos szavazást bonyolítsák le, és a szavazás számszerű eredményének megállapítása, illetve annak jegyzőkönyvben történő rögzítése után a képviselő-testületnek tegyenek jelentést.

Határidő: azonnal
                                      Felelős:
………………, a bizottság elnöke
II./ A képviselő-testület Magyarország helyi önkormányzataikról szóló 2011. évi CLXXXIX. törvény  43. §  (3) bekezdésében foglalt hatáskörében 
------------------------------------

képviselőt a polgármester helyettesítésére, munkájának segítésére, a képviselő-testület megbízatásának időtartamára társadalmi megbízatású alpolgármesternek megválasztja.
A megválasztott alpolgármester tiszteletdíját ……………. összegben határozza meg.
III./ A képviselő-testület felkéri a polgármestert, hogy gondoskodjon az önkormányzat 2014. évi költségvetéséről szóló 3/2014. (II.07.) Önkormányzati Rendelet fentiek szerinti módosításáról, valamint az önkormányzat 2015. évi és az azt követő évek költségvetésének tervezésénél a határozat figyelembevételéről, valamint a határozatból adódó további intézkedések  megtételéről. 
     Felelős: Takács József polgármester


Határidő: 2014. december 31.----a költségvetési rendelet módosítására

                      2015. január 31.     ----a 2015. évi költségvetésben való tervezésre



          folyamatos              ---- a következő évek költségvetésben való tervezésre                               
Újtikos, 2014. október 18.








Takács József








polgármester
